## Bosna i Hercegovina

Federacija Bosne i Hercegovine

Hercegovačko –neretvanski kanton

**JU“PRVA OSNOVNA ŠKOLA“** Konjic

Općina Konjic

Datum:29.01.2015.

**AKCIONI PLAN**

**Realizatori**: JU „Prva osnovna škola“ Konjic, Vijeća učenika svih osnovnih škola Općine Konjic, Predstavnici Vijeća učenika “Srednje  Škole Konjic”,

**Cilj akcionog plana**: poboljšati stanje i povećati aktivnost mladih u Općini Konjic

**AKTIVNOSTI**:

**1. ZAJEDNIČKI SASTANAK**

**Cilj aktivnosti**: Osmisliti plan aktivnosti za realizaciju na području Općine Konjic s ciljem poboljšanja stanja mladih

**Informacije**: Sastanak je održan 29. januara 2015. godine sa početkom u 13:20 h. Sastanku su prisustvovali: „Učenički parlament“ JU „Prva osnovna škole“ Konjic, predstavnici Viječa učenika „Srednje škole“ Konjic, predstavnici Vijeća učenika svih osnovnih škola Općine Konjic i koordinatorice nastavnica Sanela Talović, Mirnesa Lepara, sekretar JU „Prva osnovna škola“Konjic.

**2. PRIKUPLJANJE INFORMACIJA**

**Cilj aktivnosti**: Prikupiti potrebne informacije o (ne) postojanju Vijeća mladih ili tijela sličnog Vijeću mladih Općine Konjic (koje ne činjenično ne postoji, ali Općina i dalje izdvaja određena sredstva za rad istog tijela), te o sastavu Komisije o pitanjima mladih pri OV Općine Konjic, da bi se aktivnosti mogle uskladiti sa prikupljenim informacijama

**Način realizacije aktivnosti**: Uputiti dopis Općini Konjic s ciljem saznanja relevantnih informacija

**3. OSMIŠLJAVANJE DALJNIH AKTIVNOSTI**

**Cilj aktivnosti**: Osmisliti daljne aktivnosti u zavisnosti od dobivenih informacija (aktivnost br.2).

**Način realizacije aktivnosti**: Organizovati zajednički sastanak kako bismo se dogovorili oko **sljedećeg:**

* Ukoliko na nivou Općine postoji neko tijelo slično Vijeću mladih i ukoliko su izabrani novi članovi Komisije za pitanja mladih, raditi na osposobljavanju „Vijeća mladih“ zbog njegovog slabog djelovanja
* Ukoliko na nivou Općine ne postoji tijelo slično Vijeću mladih Općine Konjic, lobirati općinske vlasti o ponovnom formiranju Vijeća mladih na nivou Općine prema Zakonu o mladima FBiH

**4. ANKETA**

**Cilj aktivnosti**: Saznati da li mladi u Općini Konjic žele da se Vijeće mladih ponovno formira u njihovoj Općini i da li žele biti sudionici u radu Vijeća i njegovom djelovanju

**Način realizacije aktivnosti**: Prikupiti potrebne podatke putem ankete/ metodom upitnika i sumirati rezultate istih (ciljna grupa: mladi Općine Konjic od 15 – 30 godina)

**5. PETICIJA**

**Cilj aktivnosti**: Upoznati javnost sa našim akcionim planom i prikupiti dovoljno potpisa podrške za realizaciju istog

**Način realizacije aktivnosti**: Rasporediti timove na određene lokacije na području Općine Konjic s ciljem prikupljanja što više potpisa podrške mladih ljudi koji žele realizovanje našeg akcionog plana

**6. OBRAĆANJE OV OPĆINE KONJIC**

**Cilj aktivnosti**: Realizovati do kraja akcioni plan kako bi konkretno rješenje problema „ugledalo svjetlost dana“

**Način realizacije aktivnosti**: Uputiti cjelokupnu dokumentaciju (rezultati istraživanja, peticija i dopis) kao prijedlog OV Općine Konjic o realizovanju našeg plana, kako bi vijećnici OV Općine Konjic uvrstili naš prijedlog na dnevni red jedne od sjednica OV i na sjednici raspravljali o istom.